સ્વીડિશ સંશોધક સ્વેન હેડિન પણ આ જગ્યાએ જઇ શક્યો નહતો. એણે કપાલા તરીકે ગૌરીકુંડને જ ઓળખાવી દીધો હતો. ખરેખર, બેય સરોવર જુદાં છે એની એમને એ વખતે ખબર નહતી. હિડનના સંશોધનના ૩૦ વર્ષ પછી સ્વામીજીએ ૧૯૩૭માં ચારેય મહાનદીના ઉદગમસ્થાનોને પરંપરા, જલપરિમાણ, લંબાઇ અને હિમનદીની ગણતરી સાથે સ્વયં એ સ્થાનોની મુલાકાત લઇને માહિતી મેળવી. સતલજ એક જ એવી નદી છે જે રાક્ષસતાલ-રાવણહ્રદના વાયવ્ય ખૂણામાંથી નીકળે છે.